**Р Е Ш Е Н И Е № ПВ-1-ЕО-П/2016г.**

**1**. Процедурата по реда на глава шеста от Закона за опазване на околната среда(ЗООС) за **Общ устройствен план (ОУП) на Община Брезово**  е започнала с внасяне в Регионалната инспекция по околната среда и водите – гр. Пловдив на задание за ОУП c изх. № 32-00-50/29.08.2014г., Вх. № ОВОС-704/29.08.2014г. от Възложителя Община Брезово.

**2**. Изготвянето на ОУП попада в хипотезата на чл. 2, ал.1, т. 1 от Наредбата за условията и реда за извършване на екологична оценка на планове и програми (Наредба за ЕО) и е предмет на задължителна екологична оценка. С писмо изх. № ОВОС-704/02.09.2014г. на Възложителя са дадени указания във връзка с провеждането на така определената процедура по екологична оценка и относно приложимата процедура по реда на реда на чл. 31 от Закона за биологичното разнообразие (ЗБР).

**3**. Предвид изискванията на чл. 7а, ал.5, т.1 от Наредбата за ЕО се констатира, че повече от 12 месеца от изпращането на писмо изх. № ОВОС-704/02.09.2014г. от страна на Възложителя не са предприети действия по изпълнение на дадените указания по чл.12, ал.1 от Наредбата за ЕО.

**4**. В съответствие с разпоредбата на чл.7а, ал. 6 от същата Наредба, на Възложителя е изпратено напомнително писмо с изх. № ОВОС-704/2014/13.11.2015г., с което е определен срок до 14 дни от получаването му, в който трябва да представи в РИОСВ изисканата документация или да внесе искане за прекратяване на процедурата по ЕО.

**5.** Видно от върнатата обратна разписка (№ ИД РS 4000 01K4DA X) за изпращане на напомнителното писмо, същото е получено от Възложителя на 18.11.2015г. В рамките на указания 14 дневен срок, изтекъл на 03.12.2015г. изисканата документация не е подадена в РИОСВ Пловдив. В горецитираното писмо е указано, че съгласно чл.7а, ал.6 от Наредбата за ЕО, при липса на отговор процедурата ще бъде прекратена.

С писмо изх. № 32-00-72-1/30.11.2015г., вх. № ОВОС-704/01.12.2015г. Възложителят е внесъл искане за удължаване на срока за представяне на документацията по т.2. Към днешна дата не е внесена документация, позволяваща провеждането на процедурата по задължителна ЕО.

**Въз основа на изложеното фактическо обстоятелство, на основание чл.7а, ал.5, т.1 от Наредбата за EО и & 2 от Наредбата за условията и реда за извършване на оценка за съвместимост**

**Р Е Ш И Х :**

**Прекратявам процедурата** по реда на глава шеста от Закона за опазване на околната среда, в т.ч. оценка за съвместимост по реда на Закона за биоразнообразието за **ОУП на община Брезово**

С прекратяването на процедурата относно представения ОУП, не се изключва възможността на Възложителя да подаде ново искане по реда на Наредбата за ЕО.

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**Доц. Стефан Шилев 05.01.2016г.**

*Директор на РИОСВ - Пловдив*